**Miika Korkatti** (s. 18. huhtikuuta 1992) on suomalainen lähitaikuri ja mentalisti.

Korkatti aloitti taikatemppujen harrastamisen 2013 ja siirtyi täysipäiväiseksi taikuriksi vuonna 2015. Hän innostui taikatempuista nähtyään joensuulaisen Joona Mäntysen korttitemppuja illanistujaisissa Tampereella 2013. Heti seuraavana päivänä hän kävi ostamassa korttipakan Lempäälän R-kioskilta ja aloitti harjoittelemisen. Korkatti kertoo harjoitelleensa ensimmäisenä vuonna korttien käsittelyä 5–10 tuntia päivässä, joka tekee vähintään 1825 tuntia. Ensimmäiset kaksi vuotta hän oli hyvin tiiviisti Joona Mäntysen yksityisopetuksessa. 

Korkatti on Suomen taikurit ry:n jäsen. Hän tuli tunnetuksi suomalaisessa taikuriyhteisössä voitettuaan tittelin Nettitaikuri Suomen taikurit ry:n kilpailusta vuonna 2016. 2017 Korkatti voitti Ravintolataikuuden Suomen mestaruuden toimittuaan taikurina neljä vuotta. 2018 Korkatti sijoittui samassa kilpailussa hopealle. 2019 Suomen taikurit ry palkitsi hänet kaksinkertaiseksi Ravintolataikuuden Suomen mestariksi. 

Vuonna 2017 ja 2018 Korkatti isännöi Salaiset sessiot -taikurikongressin Lempäälässä, joka kokosi yhteen harrastelijoita ja ammattilaisia ympäri Suomea jakamaan kokemustaan ja osaamistaan. Vuodesta 2015 hän on toteuttanut yksityisopetusta ja työpajoja taikatemppuihin liittyen.

Korkatin viihdeohjelmisto on suunnattu varttuneemmalle yleisölle, vähintään 15 vuotta täyttäneille. Suurin osa esiintymisistä tapahtuu yksityisissä yritystilaisuuksissa.

Korkatti on kirjoittanut elämästään kirjan *Mahdotonta – Maailman kyseenalaisin self help -kirja*.

Vuonna 2023 Korkatti siirtyi käyttämään artistinimeä Mentaalitaikuri Korkatti.

Lähteet
-------

1. ↑  Miika Korkatti - esiintymiskammosta eroon ja taikuriksi parrasvaloihin - Nuotta.com *Nuotta.com*.  17.12.2017.  Arkistoitu 7.5.2018. Viitattu 7.5.2018.
2. ↑  Korttipakka puhuttelee oulaistelaissyntyistä Miika Korkattia – "Haluan osallistua taikureiden MM-kilpailuun" *Kaleva.fi*. Viitattu 7.5.2018.
3. ↑  Taikuri juhliin | Taikuri Miika Korkatti | Ohjelmaa juhliin *Taikuri juhliin | Taikuri Miika Korkatti | Ohjelmaa juhliin*.  Arkistoitu 7.5.2018. Viitattu 6.5.2018. (englanniksi)
4. ↑  Suomen taikurit ry/ uutiset *www.suomentaikurit.net*.  Arkistoitu 9.12.2013. Viitattu 6.5.2018.
5. ↑  Miika Korkatti on harrastanut korttitemppuja vasta neljä vuotta, elättää jo itsensä taikuudella – Näin ammutaan yksi kortti *Aamulehti*.  5.11.2017.  Arkistoitu 7.5.2018. Viitattu 6.5.2018.
6. ↑  LVS *lvs.fi*.
7. ↑  Tapani Värjölä: Ravintolataikuuden Suomen Mestari 2019 on... *Suomen Taikurit Ry*.  4.10.2019. Viitattu 21.10.2019.
8. ↑  "Salaiset Sessiot" seurakunnan leirikeskuksessa *lvs.fi*. Viitattu 6.5.2018.
9. ↑  Taikuri juhliin | Taikuri Miika Korkatti | Ohjelmaa juhliin *Taikuri juhliin | Taikuri Miika Korkatti | Ohjelmaa juhliin*.  Arkistoitu 7.5.2018. Viitattu 6.5.2018. (englanniksi)
10. ↑  Taikuri juhliin | Taikuri Miika Korkatti | Ohjelmaa juhliin *Taikuri juhliin | Taikuri Miika Korkatti | Ohjelmaa juhliin*.  Arkistoitu 7.5.2018. Viitattu 7.5.2018. (englanniksi)
11. ↑  Sanni Mattila: Miika eli huumeiden ja viinan sumentamaa elämää, kunnes yksi yö oli viedä hengen – nuorukainen löysi oman paikkansa elämässä ja luo nyt uraa hämmästystä herättävässä ammatissa *MTV Uutiset*.  19.1.2020. Viitattu 21.1.2020.